לצדדים בלחץ) אינני יכולה, כשהייתי למעלה ראיתי הכל. עכשיו אני רואה פיסות.  כל העולם  סביבי ואני  רואה רק  את שמול  עיני קרוב.  מה  מאחורי? (מסתובבת) מה  עכשיו? יש לי  רק את עיני.  ומה הן  נותנות לי? רמז אומלל. כל כך הרבה מסביב ואת  הכל   אני  מפסידה.(מביטה  מסביב) אינני  יכולה (עוצמת את עיניהה) ועכשיו אין כלום. אינכם קיימים.  רק זיכרונכם קיים.  אם אעצום את עיני מספיק זמן גם זיכרונכם יעלם  ואשאר  רק  אני.  אני  ואבי.  (פוקחת  את  עיניה בפתאומיות) אבוי, אינכם רואים את אבי.  מה הפלא ששכחתם את האמת  הגדולה והשמימית  כשאינכם רואים אף את  האמת הקטנה שמאחוריכם? (קמה) אבל  אני רואה.  אני רואה אותה בכולכם, ואני אראה אותה לכם.  אני אזכיר לכם את ששכחתם ובכוח  זיכרונכם  תחיו  את  שעיניכם  הקטנות  לא תוכלנה לראות. כן,  בשליחות  באתי  אליכם.  למענכם  אני  פה ובקיומי פה  בניכם אני  נושאת עמי הבטחה.  גוף נתן לי אבי, גוף נאה וחזק שיעמוד זקוף בעולמכם.  והבנה יש בי, ורצון עז לשתף אתכם בה. ואמונה יש בלבי, ומאחורי עומד אבי. לא לחינם באתי לעולם, נולדתי לשנות.  אני אפקח את עיניכם.  אני אתן לכם סיבה טובה יותר